b'\n_START_ARTICLE_\nKambrij\n_START_PARAGRAPH_\nK\xc3\xa1mbrij je najstarej\xc5\xa1e geolo\xc5\xa1ko obdobje paleozoika, ki se je za\xc4\x8delo pred 542 milijoni let ob koncu proterozoika in kon\xc4\x8dalo pred pribli\xc5\xbeno 488 milijoni let z za\xc4\x8detkom ordovicija. To je prva perioda paleozoika._NEWLINE_Takrat so se pojavili vsi nevreten\xc4\x8darji, raz\xc5\xa1irile pa so se tudi morske alge. Fosili kambrijske eksplozije (pred 530 - 520 milijoni let) pri\xc4\x8dajo o prvi pojavitvi vseh sodobnih \xc5\xbeivalskih debel; iz te periode so prvi fosili s trdimi lupinami, na primer trilobiti._NEWLINE_Ime obdobja izhaja iz izraza Cambria, ki je srednjeve\xc5\xa1ko latinsko ime za Wales; tam so kambrijske kamnine izpostavljene in so bile najprej opisane._NEWLINE_Pojavijo se tudi vsa strunarska debla.'